...ૂમમાં બહુ ઓછી વાત કે ચર્ચા થાય છે. 

એકાદ રળ્યોખળ્યો પાઠ આવી જાય છે, પણ તેને શિક્ષકો બરાબર ચલાવતા નથી. ઘરમાં પણ આજે એવું વાતાવરણ રહ્યું નથી. 

"હજુ આપણે ત્યાં શિક્ષકની એટલી વિશ્વસનીયતા તો છે કે શિક્ષકની વાત વિદ્યાર્થીઓ માને છે. એટલે જો આવા સવાલો પુછાય તો બાળક માનતું થઈ જાય કે ગાંધીજીએ આત્મહત્યા કરી હશે."

"આ સવાલથી બાળકના મનમાં એવી છાપ ઊભી કરવાનો પ્રયાસ થઈ રહ્યો છે કે ગાંધીજી તો બહુ નિરાશ હતા."

"ગાંધીજીને કોઈ માનતું નહોતું. આથી તેમણે આત્મહત્યા કરવી પડી વગેરે વગેરે. સમય જતાં આવી વાત બાળકના મનમાં... બાકીનો લેખ લખો:
ે આ પ્રકારની કમ અથવા ગલત સજ્જતા ધરાવતા શિક્ષકો હસ્તક બાળકોને થઈ શકતા નુકસાનનો ખ્યાલ ચિંતા જન્માવે છે."

ગાંધીજીની હત્યા

નોંધનીય છે કે 30 જાન્યુઆરી 1948ના રોજ હિંદુ રાષ્ટ્રવાદી નથુરામ ગોડસેએ દિલ્હીના બિરલા હાઉસ ખાતે મહાત્મા ગાંધીની હત્યા કરી હતી.

1947માં ભારતના ભાગલાને પરિણામે દેશમાં જન્મેલી સાંપ્રદાયિકતા દરમિયાન હિંદુઓને થયેલા નુકસાન માટે ગોડસે અને તેમના સાથીઓ ગાંધીજીને ગુનેગાર માનતા હતા. 

હિંદુઓના ભોગે મુસ્લિમોનું તુષ્ટીકરણ કરવાનો પણ તેમણે ગાંધીજી પર આરોપ લગાવ્યો હતો.

ગાંધીજીની હત્યાને પગલે રાષ્ટ્રીય સ્વંય સેવકસંઘ (આરએસએસ) જેવાં દક્ષિણપંથી હિંદુ રાષ્ટ્રવાદી સંગઠનો પર પ્રતિબંધ મુકાયો હતો અને તેમના કેટલાય નેતાઓને જેલમાં મોકલી દેવાયા હતા. 

અહીં એ વાત પણ નોંધવી રહી કે આરએસએસ એ શાસક પક્ષ ભાજપનો મૂળ વૈચારિક સ્રોત છે. 

ગુજરાત, ગાંધી અને દારૂબંધી

શાળાના વિવાદ પર પરત ફરીએ તો માણસાની સુફલામ શાળાના ધોરણ-12ના પ્રશ્નપત્રમાં દારૂ અંગે પણ સવાલ પુછાયો હતો.

પ્રશ્નપત્રમાં 'તમારા વિસ્તારમાં દારૂ વેચનાર અને દારૂડિયાઓનો ત્રાસ વધી ગયો છે તેની ફરિયાદ કરતો પત્ર જિલ્લા પોલીસવડાને લખો' એવું પુછાયું હતું.

ઉલ્લેખનીય છે કે ગુજરાતમાં દારૂબંધી છે અને દારૂ અંગેના આ સવાલથી પણ વિવાદ થયો છે.

અગાઉ રાજસ્થાનના મુખ્ય મંત્રી અશોક ગેહલોતે ગુજરાતની દારૂબંધીને લઈને એક નિવેદન આપ્યું હતું અને બાદમાં હંગામો થયો હતો.

અશોક ગેહલોતના નિવેદન બાદ ગુજરાતના વિજય રૂપાણીએ ગેહલોતને માફી માગવા કહ્યું હતું.

ગેહલોતે કહ્યું હતું, "હું ગુજરાતમાં એક વર્ષ સુધી હતો. અહીં છેક આઝાદીથી દારૂ પર પ્રતિબંધ હોવા છતાં દારૂનું ભારે સેવન કરાય છે. આ મહાત્મા ગાંધીના ગુજરાતની સ્થિતિ છે."

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો